બનાસકાંઠા જિલ્લામાં બદલી થઇને નવા આવેલા ભૂસ્તર શાસ્ત્રીએ આવતાની સાથે જ સપાટો બોલાવ્યો છે. તેમણે પ્રથમ દિવસે જ જુદીજુદી ટીમો બનાવી પાલનપુર, ડીસા, ભડથ અને કાંકરેજપંથકમાં ખનીજ ચોરી કરતાં દસ ટ્રકો ઝડપી લીધા હતા. અને 21 લાખનો દંડ વસુલતાં ખનીજચોરોમાં ફફડાટ પ્રસરી જવા પામ્યો છે.બનાસકાંઠા જિલ્લાના ભૂસ્તર શાસ્ત્રી ઓઝાની બદલી થતાં તેમના અનુગામી તરીકે પાટણથી સુભાષ જોષીની નિયુકતિ કરવામાં આવી છે.